Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi va “Mikromoliyalash toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 10-martdagi 8/1-son qarori (roʻyxat raqami 2344, 2012-yil 20-mart) (Oʻzbekiston Respublikasi qonun hujjatlari toʻplami, 2012-y., 12-son, 136-modda) bilan tasdiqlangan Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi, “Mikromoliyalash toʻgʻrisida”gi qonunlariga muvofiq, tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlari yetishtirish, qoramol, qoʻy, echki, quyon boqish va yetishtirish, parrandachilik va asalarichilikni rivojlantirish, ixcham issiqxonalar tashkil etish, shuningdek urugʻ va koʻchatlar uchun mikrokreditlar berish tartibini belgilaydi.”. 2. 1-bandning birinchi xatboshisi quyidagi tahrirda bayon etilsin: “Mikrokreditlar qaytarishlik, toʻlovlilik, taʼminlanganlik, muddatlilik va maqsadli foydalanish shartlari asosida beriladi.”. 3. 2-band quyidagi tahrirda bayon etilsin: “2. Shaxsiy yordamchi xoʻjaliklarga qishloq xoʻjaligi mahsulotlari yetishtirish, qoramol, qoʻy, echki, quyon boqish va yetishtirish, parrandachilik va asalarichilikni rivojlantirish, ixcham issiqxonalar tashkil etish, shuningdek urugʻ va koʻchatlar uchun eng kam ish haqining 100 baravarigacha miqdorda mikrokreditlar beriladi.”. 4. 3-band quyidagi tahrirda bayon etilsin: “3. Mikrokreditlar shartnoma asosida qaytarish muddatini uzaytirish huquqisiz: mevali daraxtlar va uzum koʻchatlari sotib olish uchun — bir yillik imtiyozli davr bilan 3 yilgacha; qoramol, qoʻy, echki, quyon boqish va yetishtirish uchun — olti oylik imtiyozli davr bilan 3 yilgacha; urugʻliklar, mineral oʻgʻitlar va oʻsimliklarni kimyoviy himoya qilish vositalarini sotib olish, ixcham issiqxonalar tashkil etish hamda parrandachilik va asalarichilikni rivojlantirish uchun — olti oylik imtiyozli davr bilan 2 yilgacha boʻlgan muddatga beriladi.”. 5. 7-bandning ikkinchi va uchinchi xatboshilari quyidagi tahrirda bayon etilsin: “mazkur Nizomning 2-bandida nazarda tutilgan maqsadlar uchun mikrokredit berish soʻralgan ariza; fuqarolar yigʻini raisi (oqsoqoli) tomonidan imzolangan, belgilangan tartibda berilgan sanasi va raqami qayd etilgan hamda muhr bilan tasdiqlangan tavsiyanoma va mikrokredit oluvchi shaxsiy yordamchi xoʻjalik yurituvchi jismoniy shaxsda tomorqa uchastkasi mavjudligi hamda uning maydoni koʻrsatilgan maʼlumotnoma.”. 6. Quyidagi mazmundagi 81 — 83-bandlar bilan toʻldirilsin: “81. Qarz oluvchilar mikrokredit olish boʻyicha arizalarni elektron tizim orqali taqdim etishi mumkin. Qarz oluvchi boʻyicha Kredit axborotining davlat reyestri va kredit byurolariga taqdim etilayotgan kredit axboroti maʼlumotlari tijorat bankining kredit yigʻmajildidagi kredit axborotiga mos boʻlishi lozim. 82. Shaxsiy yordamchi xoʻjalik yurituvchi jismoniy shaxs tomonidan zarur hujjatlar taqdim qilingandan soʻng, uning arizasi mazkur Nizomning 1-ilovasiga muvofiq shakldagi “Arizalarni roʻyxatga olish kitobi”ga qayd qilinadi va bir vaqtning oʻzida qarz oluvchiga ariza tijorat banki tomonidan qabul qilinganligi toʻgʻrisida mazkur Nizomning 2-ilovasiga muvofiq shaklda “Maʼlumotnoma” beriladi. Bunda “Maʼlumotnoma”ning birinchi qismi tijorat bankida qoldiriladi, ikkinchi qismi esa, qarz oluvchiga taqdim etiladi. Qarz oluvchi “Maʼlumotnoma”ning birinchi qismini uni olganligi toʻgʻrisidagi sanani koʻrsatgan holda imzolaydi, ariza elektron tizim orqali qabul qilingan hollar bundan mustasno. Arizalar elektron tizim orqali qabul qilinganda, u “Arizalarni roʻyxatga olish kitobi”ga qayd qilinadi va arizaga “Elektron tizim orqali qabul qilindi” deb yozib qoʻyiladi va bir vaqtning oʻzida qarz oluvchiga ariza tijorat banki tomonidan elektron tizim orqali qabul qilinganligi toʻgʻrisida elektron shaklda “Maʼlumotnoma” yuboriladi hamda tijorat bankida qolgan “Maʼlumotnoma”ga uning elektron shaklda yuborilganligi toʻgʻrisida yozuv kiritiladi va sana koʻrsatilgan holda imzolanadi.” 83. “Maʼlumotnoma”lar tushunarli, toʻgʻri va aniq koʻrinadigan holda toʻldirilishi lozim. “Maʼlumotnoma”dagi yozuvlarni qisqartirishga yoʻl qoʻyilmaydi.”. 7. 21-banddagi “mahalla, qishloq, ovul fuqarolar yigʻini Kengashining masʼul xodimi” degan soʻzlar “fuqarolar yigʻini xodimi” degan soʻzlar bilan almashtirilsin. 8. Mazkur oʻzgartirish va qoʻshimchalarning 1 va 2-ilovalariga muvofiq tahrirdagi 1 va 2-ilovalar bilan toʻldirilsin. T/r Ariza bergan shaxsiy yordamchi xoʻjalik Ariza raqami va sanasi Ariza topshiril-gan sana Arizaning qisqacha mazmuni (Mikrokredit maqsadi, muddati, summasi, ustama foizi, manbasi, taʼminot turi) Arizada koʻrsatilgan mikrokredit miqdori (ming soʻm) Arizachiga hujjatlar qabul qilinganligi toʻgʻrisida berilgan maʼlumotnomaning raqami va sanasi Ariza boʻyicha Kredit qoʻmita tomonidan qabul qilingan qarorning raqami, sanasi Arizachiga mikrokredit ajratish toʻgʻrisida ijobiy qaror qabul qilinganligi haqida berilgan yozma javob xatining raqami va sanasi Ariza rad qilingan taqdirda, arizachiga berilgan yozma javob xatining raqami va sanasi Bank kredit qoʻmitasi tomonidan maʼqullangan kredit miqdori (ming soʻm) va kredit ajratish boshlanganligining dastlabki sanasi Imzo 0 1 2 3 4 5 6 7 8 9 10 11 1. 2. ”.